Mavzu: Yo'l qurilishining sertifikatsiyalanadigan mahsulotlarining sifat ko'rsatkichlari. Reja

|
Mavzu: Yo'l qurilishining sertifikatsiyalanadigan mahsulotlarining sifat ko'rsatkichlari. Reja
|
bet | 1/4 | Sana | 16.08.2024 | Hajmi | 38,65 Kb. | | #269593 |
Bog'liq Mavzu Yo\'l qurilishining sertifikatsiyalanadigan mahsulotlarini
Mavzu: Yo'l qurilishining sertifikatsiyalanadigan mahsulotlarining sifat ko'rsatkichlari. Reja
Mavzu: Yo'l qurilishining sertifikatsiyalanadigan mahsulotlarining sifat ko'rsatkichlari.
Reja:
Yo'l qurilishining sertifikatsiyalash turlari.
Mahsulotning sifatini baholash.
Mahsulot sifatini oshirish va boshqarish tizimi.
Tekshirish va sinash usullari.
Xulosa.
Foydalanilgan adabiyotlar.
Nazorat qilish turlari quyidagi alomatlar bo`yicha tasniflanadi.
1. Texnologik jarayon nazorat qilishni o`tkazish joyi, vaqtiga qarab quyidagi (nazorat qilish bosqich)lariga bo`linadi:
Dastlabki nazorat – keladigan ashyolar, buyumlar, qurilmalar, grunt va boshqalarni, shuningdek texnikaviy hujjatlarni nazorat qilish. Nazorat qilish ko`pincha ro`yxatga olish usuli bilan (sertifikatlar bo`yicha), kerak bo`lgan hollarda esa o`lchash usuli bilan amalga oshiriladi;
Operatsiyaviy nazorat- ishlarni amalga oshirish jarayonida yoki ishlar bevosita tugatilgandan so`ng, bajariladigan nazorat daftarlarida va ushbu tashkilotda ishlatayotgan sifatni boshqarish tizimi ko`zda tutgan hujjatlarda qayd qilinadi;
Qabul qilish nazorati – ob’yekt qurilishining yoki ob’yekt qurilishi bosqichlarining, yopiq ishlarining va boshqa nazorat ob’yektlarining tugallanishi bo`yicha nazorat ob’yektining ishlatishga yoki keyingi ishlarni bajarishga yaroqliligi haqida hujjatlashtirilgan xulosa qabul qilinadi.
U yoki bu ko`rsatkichni qabul qilish nazorati bir necha bosqichda va turli usullarda amalga oshirilishi mumkin (masalan, alohida qatlamdagi gruntning va butun to`kmaning zichligi). Bunda pastki sathni tekshirish natijalari, yuqoridagi sathni tekshirishga dalil bo`lib xizmat qilishi bo`yicha yopiq ishlarining tekshiruv dalolatnomalari butun to`kmalarni qabul qilishda taqdim etiladi. Qabul qilish nazorati natijalari yopiq ishlarning tekshiruv dalolatnomalarida, muhim qurilmalarni oraliq qabul qilish dalolatnomalarida va qurilish ishlari, binolar va inshootlarni qabul qilish bo`yicha mavjud me'yorlarida qayd etiladi.
2. Nazorat qilinadigan ko`rsatkichlarning qamroviga qarab quyidagilar (nazorat hajmlar)ga bo`linadi:
Yaxlit nazorat – bunda nazorat qilinadigan mahsulotlarning barcha miqdori (barcha choklar, barcha qoziqlar, barcha qurilmalar, zaminning barcha sirtlari va b.) tekshiriladi;
Tanlama nazorat – bunda nazorat qilinadigan mahsulotning qandaydir miqdori (tanlamasi) tekshiriladi. Tanlash hajmi qurilish me'yorlari va qoidalarida, loyihada va boshqa hujjatlarda belgilanadi. Agar qurilish me'yorlarida nazorat qilish nuqtalari tasodifan joylashishi talab etilsa, tanlash "sochma" usulda, nazorat qilishga ko`rsatilgan mahsulotlar uchun GOST 18321-73 bo`yicha belgilanadi.
3. Nazorat qilishning davriyligiga qarab quyidagi(nazorat qilish davriyligi)larga bo`linadi:
Uzluksiz nazorat – texnologik jarayonning nazorat qilinadigan ko`rsatkichi haqida axborot uzluksiz keladi;
Davriy nazorat – nazorat qilinadigan ko`rsatkich haqida axborot ma'lum vaqt oralig`ida keladi;
Bir lahzali nazorat – asrash, buzilishdan saqlash, ko`pincha yaxlit, tanlama yoki davriy nazoratlarni qo`llash maqsadga muvofiq bo`lmaganda tasodif vaqtida (epizodik) bajariladi (masalan, xandakni ko`mish vaqtida gruntning zichligini nazorat qilish).
4. Maxsus nazorat qilish vositalaridan foydalanishiga qarab quyidagi (nazorat usul) larga bo`linadi:
- o`lchash nazorati, o`lchash nazoratlarini ishlatib, shu jumladan laboratoriya jihozlaridan foydalanib bajariladi;
- qarab tekshirish nazorati:
- texnikaviy ko`zdan kechirish;
- ro`yxatdan o`tkazish nazorati, hujjatlarda (sertifikatlarda, yopiq ishlarni tekshirish dalolatnomalarida, umumiy va maxsus ish daftarlarida va boshqalarda) qayd etilgan ma'lumotlarni tahlil qilish yo`li bilan bajariladi. Nazorat qilinadigan ob’yektga yetib bo`lmaganda (masalan, ankerni berkitishda) yoki o`lchash yoxud qarab tekshirish nazoratining bajarish maqsadiga muvofiq bo`lmaganda (masalan, kon bo`yicha muhandislik-geologik ashyolar bor bo`lganda to`kma uchun grunt turi) qo`llaniladi.
Har bir sertifikatlash faoliyatida, mahsulot sinovini o`tkazishda sertifikat berishda sertifikatlashtiriladi, mahsulot sifatining nazoratini ta’minlashda muhim tarkibiy qism sifatida akkreditlangan sinov labaratoriyalari hisoblanadi.
Labaratoriya akkreditlash deganda, sinov labaratoriyasining ma’lum sinovlar yoki sinovlarini muayyan xillarini amalga oshirish huquqlarini rasmiy jihatdan tan olish tushuniladi.
Bunda sinov laboratoriyasini texnikaviy layoqatliligini va xolisligini yoki faqat layoqatliligini tan olishning ifodalanishi ko`rilishi mumkin.
Labaratoriyani attestatlash deganda labaratoriyani akkreditlash uchun belgilangan mezonlarga muvofiqligini aniqlash maqsadida sinov labaratoriyasini tekshirilishi tushuniladi.
Shunday talablar qatoriga quyidagilar kiradi:
- xodimlarning nazariy tayyorgarligi va amaliy ishdagi texnikaviy layoqatliligi;
- sinov o`tkazish asbob- uskunalarni mavjudligi, o`lchash va boshqa vositalarni akkreditlash huquqini olish uchun kerakli tekshiruv sinovlarini to`g`ri o`tkazishda moddiy- texnikaviy ta’minotining yetarli ekanligi;
- sertifikatlashtirish tavsiflari bo`yicha har bir aniqlash uchun tekshirilayotgan sinov usullari to`la tadbiq qilish va buning natijasida sinov yakunlar qaytaruvchanligi va haqqoniyligi ta’minlashligi;
- laboratoriyani tashkiliy haq- huquqiy o`rin bo`lib, mahsulot ishlab chiqaruvchidan mustaqil hamda tijorat yoki boshqa majburiyatlaridan bo`lmagan sinovlarning haqqoniyligiga ta’sir o`tkaza olmaydigan bo`lishligi;
- sinovlar o`tkazishda tizim sifatini ta’minlanishligi mavjudligi;
|
| |